OKRESNÁ PROKURATÚRA BRATISLAVA III 
Vajnorská 47, 832 77 Bratislava 3

Číslo: 3 Pv 483/13/1103	Bratislava III 12.08.2016 
EEČ: 2-10-193-2016

U Z N E S E N I E

Trestná vec:	obv. XXXXX 
Trestný čin:	Prečin Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 
Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX III zo dňa 29.7.2014 spisová značka 3 Pv 483/13/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

v čase približne o 05.00 hod. dňa 08.05.2013, počas cestovania poškodeného XXXXX v taxíku zn. Mercedes-Benz E 220CDI čiernej farby, ŠPZ MA-008CF, ktorý viedol ako vodič, po trase od Elam klubu nachádzajúceho sa v Bratislave v Mlynskej doline a bytovým domom nachádzajúcim sa v Bratislave na Podnikovej ul. č. 1, vypadol poškodenému z vnútorného náprsného vrecka bundy 1ks mobilný telefón zn. XXXXX S III tmavomodrej farby, IMEI: 356260058325374, ktorý si následne po vystúpení poškodeného z taxíku prisvojil, čím svojím konaním spôsobil poškodenému XXXXX, trv. byrom XXXXX, Podniková č. 1 škodu vo výške 708 €, 

Uznesením prokurátora Okresnej prokuratúry XXXXX III zo dňa 29.7.2014, spisová značka 3 Pv 483/13/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	16 mesiacov
 
Odôvodnenie:
XXXXX prokuratúry XXXXX III uznesením sp. zn. 3 Pv 483/13/1103 zo dňa 29.07.2014 podľa § 216 ods. 1/ Trestného poriadku podmienečne zastavil trestné stíhanie proti obvinenému XXXXX pre prečin zatajenia veci podľa § 236 ods. 1/ Trestného zákona na horeuvedenom skutkovom základe.

	Podľa § 216 ods. 2/ Trestného poriadku prokurátor Okresnej prokuratúry XXXXX III určil obvinenému XXXXX skúšobnú dobu vo výmere 16 /šesťnásť/ mesiacov, ktorá začala plynúť dňom 07.03.2015, t.j. od právoplatnosti predmetného uznesenia. 

Skúšobná doba uplynula dňom 07.07.2016.
	Obvinený XXXXX, nar. XXXXX/6700, trv. bytom Kostolište č. 276, okres XXXXX, v skúšobnej dobe viedol riadny život, nedopustil sa žiadnej ďalšej trestnej činnosti. Obvinený tak splnil všetky podmienky pre vyslovenie osvedčenia.

	Podľa § 217 ods. 1/ Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.
	Podľa § 217 ods. 4/ Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 ods. 1 písm. e/ .

	Vzhľadom k tomu, že boli splnené všetky podmienky pre postup podľa § 217 ods. 1/ Trestného poriadku, rozhodla som tak, ako je uvedené vo výrokovej časti tohto uznesenia.  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Katarína Čechová
prokurátorka